REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/355-19

20. decembar 2019. godine

B e o g r a d

ZAPISNIK

102. SEDNICE ODBORA ZA FINANSIJE,

REPUBLIČKI BUDžET I KONTROLU TROŠENjA JAVNIH SREDSTAVA,

ODRŽANE 20. DECEMBRA 2019. GODINE

Sednica je počela u 11,30 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Zoran Bojanić, Goran Kovačević, Sonja Vlahović, Olivera Pešić, Srbislav Filipović, Momo Čolaković, Vojislav Vujić i Zoltan Pek.

Sednici nisu prisustvovali članovi Odbora: Veroljub Arsić, Dušan Bajatović, Miljan Damjanović, Milorad Mirčić, Aleksandar Stevanović, Goran Ćirić, Milorad Mijatović, Milan Lapčević, niti njihovi zamenici.

Na predlog predsednika, Odbor je, jednoglasno (devet glasova „za“), utvrdio sledeći

D n e v n i r e d:

1. Odlučivanje o upućivanju predloga da se po hitnom postupku na dnevni red Devete sednice Drugog redovnog zasedanja Narodne skupštine u 2019. godini, u skladu sa članom 168. stav 3. Poslovnika Narodne skupštine, uvrsti Predlog Liste kandidata za izbor predsednika Komisije za kontrolu državne pomoći (broj 02-3003/19 od 4. decembra 2019. godine);
2. Odlučivanje o upućivanju predloga da se po hitnom postupku na dnevni red Devete sednice Drugog redovnog zasedanja Narodne skupštine u 2019. godini, u skladu sa članom 168. stav 3. Poslovnika Narodne skupštine, uvrsti Predlog Liste kandidata za izbor četiri člana Saveta Komisije za kontrolu državne pomoći (broj 02-3004/19 od 4. decembra 2019. godine).

**PRVA TAČKA DNEVNOG REDA:** **Odlučivanje o upućivanju predloga da se po hitnom postupku na dnevni red Devete sednice Drugog redovnog zasedanja Narodne skupštine u 2019. godini, u skladu sa članom 168. stav 3. Poslovnika Narodne skupštine, uvrsti Predlog Liste kandidata za izbor predsednika Komisije za kontrolu državne pomoći**

Predsednik Odbora je podsetila da je Narodna skupština, na predlog Odbora za finansije, republički budžet i kontrolu trošenja javnih sredstava, usvojila Zakon o kontroli državne pomoći, koji je stupio na snagu 19. oktobra 2019. godine. Članom 59. ovog zakona propisano je da će predsednik i članovi Saveta Komisije biti izabrani u roku od dva meseca od dana stupanja na snagu ovog zakona, što je i razlog da Odbor uputi predsedniku Narodne skupštine dva predloga, za listu kandidata za predsednika i za listu kandidata za članove Saveta, sa predlogom da se razmatraju po hitnom postupku na sednici Narodne skupštine koja je u toku.

Na predlog predsednika, Odbor je, jednoglasno (devet glasova „za“), odlučio da uputi Narodnoj skupštini predlog da Predlog Liste kandidata za izbor predsednika Komisije za kontrolu državne pomoći (broj 02-3003/19 od 4. decembra 2019. godine) razmatra po hitnom postupku na Devetoj sednici Drugog redovnog zasedanja u 2019. godini, koja je u toku, u skladu sa članom 168. stav 3. Poslovnika Narodne skupštine, kako bi Narodna skupština u zakonskom roku donela odluku o imenovanju predsednika Komisije, čime bi se stvorili uslovi za nesmetan rad Komisije.

**DRUGA TAČKA DNEVNOG REDA: Odlučivanje o upućivanju predloga da se po hitnom postupku na dnevni red Devete sednice Drugog redovnog zasedanja Narodne skupštine u 2019. godini, u skladu sa članom 168. stav 3. Poslovnika Narodne skupštine, uvrsti Predlog Liste kandidata za izbor četiri člana Saveta Komisije za kontrolu državne pomoći**

Na predlog predsednika, Odbor je, jednoglasno (devet glasova „za“), odlučio da uputi Narodnoj skupštini predlog da Predlog Liste kandidata za izbor četiri člana Saveta Komisije za kontrolu državne pomoći (broj 02-3004/19 od 4. decembra 2019. godine) razmatra po hitnom postupku na Devetoj sednici Drugog redovnog zasedanja u 2019. godini, koja je u toku, u skladu sa članom 168. stav 3. Poslovnika Narodne skupštine, kako bi Narodna skupština u zakonskom roku donela odluku o imenovanju članova Komisije, čime bi se stvorili uslovi za nesmetan rad Komisije.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

Sednica je završena u 11,35 časova.

SEKRETAR ODBORA PREDSEDNIK

Tijana Ignjatović dr Aleksandra Tomić